CELEX: 62011TN0402
Language: da
Date: 2011-07-29 00:00:00
Title: Sag T-402/11: Sag anlagt den 29. juli 2011 — Preparados Alimenticios del Sur mod Kommissionen

24.9.2011   
            
            
               DA
            
            
               Den Europæiske Unions Tidende
            
            
               C 282/39
            
         Sag anlagt den 29. juli 2011 — Preparados Alimenticios del Sur mod Kommissionen
   (Sag T-402/11)
   2011/C 282/74
   Processprog: spansk
   
      Parter
   
   
      Sagsøger: Preparados Alimenticios del Sur, SL (Murcia, Spanien) (ved advokat I. Acero Campos)
   
      Sagsøgt: Europa-Kommissionen
   
      Sagsøgerens påstande
   
   
               —
            
            
               Afgørelsen om at hjemvise eftergivelsessagen til det spanske toldvæsen annulleres.
            
         
               —
            
            
               Kommissionen tilpligtes at træffe afgørelse vedrørende den begæring om eftergivelse, der er indgivet af Prealisur S.L., og som direkte berører den begæring, der er indgivet af Zukan S.L.
            
         
               —
            
            
               Med henblik på at Kommissionen træffer afgørelse vedrørende den nævnte begæring, tilpligtes denne at vedtage de nødvendige foranstaltninger og foretage de nødvendige administrative skridt, herunder at træffe forholdsregler mod Administración Aduanera de España (det spanske toldvæsen) til indhentelse af alle de nødvendige oplysninger til sagens afgørelse, bl.a. den dokumentation, som Kommissionen har oplyst at have efterspurgt hos det spanske toldvæsen, og som det ikke har leveret, og
            
         
               —
            
            
               Kommissionen tilpligtes at betale sagens omkostninger.
            
         
      Søgsmålsgrunde og væsentligste argumenter
   
   Det foreliggende søgsmål er indgivet til prøvelse af afgørelse truffet af Kommissionen den 29. juni 2011, hvorved eftergivelsessagen sendes tilbage til den spanske forvaltning, for at denne træffer afgørelse vedrørende begæringen om eftergivelse, der er indgivet af sagsøgeren (sag nr. 003-004-005-006-2009 RRPP-J Y REC 04/10), idet Kommissionen ikke er i besiddelse af tilstrækkelige oplysninger til selv at kunne træffe afgørelse i sagen. Det spanske toldvæsen havde inden da indgivet den nævnte sag til Kommissionen i henhold til artikel 220, stk. 2, litra b), i Rådets forordning (EØF) nr. 2913/92 af 12. oktober 1992 om indførelse af en EF-toldkodeks (EFT L 302, s. 1).
   Til støtte for søgsmålet har sagsøgeren anført fire anbringender.
   
               1)
            
            
               Det første anbringende vedrører tilsidesættelse af visse artikler i Kommissionens forordning (EØF) nr. 2454/93 af 2. juli 1993 om visse gennemførelsesbestemmelser til Rådets forordning (EØF) nr. 2913/92 om indførelse af en EF-toldkodeks (EFT L 253, s. 1).
               
                           —
                        
                        
                           Det gøres konkret gældende, at artikel 872 og 873 er blevet tilsidesat, idet sagsøgeren ikke er blevet oplyst om, at Kommissionen agtede at træffe afgørelse om afslag, således at sagsøgeren kunne afgive bemærkninger dertil, og idet Kommissionen ikke havde oplyst om, at den havde anmodet om oplysninger hos den spanske forvaltning og derefter forlænget fristen for at træffe afgørelse vedrørende begæringen om eftergivelse.
                        
                     
         
               2)
            
            
               Det andet anbringende vedrører tilsidesættelse af toldkodeksens artikel 220, stk. 2, litra b), i det omfang denne bestemmelse ikke bestemmer, at toldvæsenets fejl skal være aktiv, således som det er Kommissionens opfattelse, hvorfor sagen tilbagesendes på grund af manglende oplysninger om, hvem der begik fejlen, hvilket dog det spanske toldvæsen gjorde.
            
         
               3)
            
            
               Det tredje anbringende vedrører tilsidesættelse af Kommissionens forretningsorden og konkret af bilaget til den administrative adfærdskodeks for Europa-kommissionens medarbejdere hvad angår deres forbindelser med offentligheden.
               
                           —
                        
                        
                           Sagsøgeren har til dette punkt gjort gældende, at den anfægtede afgørelse har tilsidesat de generelle principper for god administration, retningslinjerne for god forvaltningsskik og retten til oplysning om parternes rettigheder. Ifølge sagsøgeren har Kommissionen endvidere ikke fremlagt nogen af de ønskede dokumenter eller udtalt sig herom i den afgørelse, der er genstand for sagen.
                        
                     
         
               4)
            
            
               Det fjerde anbringende vedrører krænkelse af Den Europæiske Unions charter om grundlæggende rettigheder.
               
                           —
                        
                        
                           Sagsøgeren har konkret gjort gældende, at der foreligger en tilsidesættelse af artikel 41, 42, 47, 48 og 51 i det nævnte charter.